Όταν η σαρξ είναι αδύνατη

Όταν η σαρξ είναι αδύνατη (ιταλικά: Bufere και γαλλικά: Fille dangereuse) είναι ψυχολογική δραματική ταινία Ιταλο-Γαλλικής παραγωγής του 1953 σε σκηνοθεσία Γκουίντο Μπρινιόνε. Το σενάριο γράφτηκε από τον σκηνοθέτη σε συνεργασία με τους Αλεσάντρο Ντε Στέφανι και Κάρλο Μούσο, το οποίο αποτελεί προσαρμογή του μυθιστορήματος "Bufere" του Σαμπατίνο Λόπεζ που δημοσιεύτηκε το 1907. Πρωταγωνιστούν οι: Ζαν Γκαμπέν, Σιλβάνα Παμπανίνι, Σερζ Ρετζιανί και Κάρλα Ντελ Πότζιο.Bayman p.16Harriss p.196Gundle p.275

 Πλοκή  
Στην Περούτζια, ο Αντόνιο Σάνα, ένας διάσημος χειρουργός, ζει μια ειρηνική ζωή με τη σύζυγό του Μαρία και τον γιο του Μάριο. Ένα βράδυ, ο Αντόνιο παρακολουθεί μια παράσταση στο Teatro del Pavone, στην οποία ένα ζευγάρι ακροβατών, η Ντέζι και ο Σέρτζιο Παρνέλ, κατά τη διάρκεια μιας δύσκολης άσκησης, ο ένας από τους δύο πέφτει και τραυματίζεται. Ο χειρουργός, καλούμενος να αναλάβει το περιστατικό, καταφέρνει να σώσει τον άτυχο άνδρα χάρη σε μια επικίνδυνη χειρουργική επέμβαση. Κατά τη διάρκεια της παραμονής του αθλητή, η νεαρή και όμορφη σύντροφός του γνωρίζει γρήγορα τον Αντόνιο και ξεκινά μια σχέση μαζί του.

Η Μαρία, η σύζυγός του Αντόνιο, το καταλαβαίνει γρήγορα και αποφασίζει να τον εγκαταλείψει για να επιστρέψει για να ζήσει με τη μητέρα της. Η σχέση του Αντόνιο και της Ντέζι αποκαλύπτεται δημόσια και απειλεί να μετατραπεί σε σκάνδαλο όταν ο αξιότιμος χειρουργός, έχοντας χάσει την ηρεμία και τη συγκέντρωσή του, κάνει ένα χειρουργικό λάθος και αναγκάζεται να παραιτηθεί από την κλινική όπου εργάζεται.

Τότε επεμβαίνει η σύζυγός του Αντόνιο η Μαρία, η οποία φοβούμενη να μην χάσει για πάντα τον σύζυγό της, που αποφάσισε να τα παρατήσει όλα και να φύγει με την ερωμένη του, προσκαλεί την Ντέζι σε μια συνάντηση καλώντας την στο αυτοκίνητό της. Τυφλωμένη από την απόγνωση, η Μαρία αυξάνει επικίνδυνα την ταχύτητα του αυτοκινήτου ολοένα και πιο πολύ, μέχρι που χάνει τον έλεγχο σε μια επικίνδυνη κατηφορική πλαγιά, προκαλώντας ένα ατύχημα στο οποίο η Ντέζι χάνει τη ζωή της και όπου η ίδια τραυματίζεται σοβαρά. Ωστόσο θα επιβιώσει χάρη σε μια επέμβαση που θα της κάνει ο ίδιος ο Αντόνιο, κερδίζοντας τελικά την αγάπη του συζύγου της.

 Διανομή ρόλων 
280px|thumb|Ζαν Γκαμπέν και Σιλβάνα Παμπανίνι σε σκηνή από την ταινία
Ζαν Γκαμπέν - Αντόνιο Σάνα, χειρουργός
Σιλβάνα Παμπανίνι -  Ντέζι, σύντροφος του Σερζ
Κάρλα Ντελ Πότζιο - Μαρία Σάνα, σύζυγος του Αντόνιο
Σερζ Ρετζιανί - Σερζ Παρνέλ, ακροβάτης
Ρενέ Λεφέβρ - Αμεντί Ντιντιέ, κτηνίατρος
Ενρίκο Ολιβιέρι - Μάριο Σάνα, γιος του Αντόνιο
Μάριο Φεράρι - Νομάρχης
Έντα Σολίγκο - νοσοκόμα

 Κυκλοφορία 
Η πρεμιέρα της ταινίας πραγματοποιήθηκε στις 6 Φεβρουαρίου 1953 στην Ιταλία και ακολούθησε η κυκλοφορία της στη Γαλλία στις 21 Απριλίου 1953. Στην Ελλάδα η ταινία κυκλοφόρησε στις 6 Απριλίου 1954 στους κινηματογράφους Άστορ και Πάνθεον της Αθήνας. 

 Παραπομπές 

Βιβλιογραφία
 Bayman, Louis. The Operatic and the Everyday in Postwar Italian Film Melodrama. Edinburgh University Press, 2014.
 Chiti, Roberto & Poppi, Roberto. Dizionario del cinema italiano: Dal 1945 al 1959. Gremese Editore, 1991.
 Gundle, Stephen. Fame Amid the Ruins: Italian Film Stardom in the Age of Neorealism. Berghahn Books, 2019.
 Harriss, Joseph. Jean Gabin: The Actor Who Was France. McFarland, 2018.

 Εξωτερικοί σύνδεσμοι 


Κατηγορία:Ταινίες του 1953
Κατηγορία:Ιταλικές ταινίες της δεκαετίας 1950
Κατηγορία:Γαλλικές ταινίες της δεκαετίας 1950
Κατηγορία:Ιταλόφωνες ταινίες
Κατηγορία:Ταινίες βασισμένες σε ιταλικά μυθιστορήματα
Κατηγορία:Ταινίες γυρισμένες στην Ιταλία
Κατηγορία:Ιταλικές δραματικές ταινίες
Κατηγορία:Γαλλικές δραματικές ταινίες
Κατηγορία:Ιταλικές ασπρόμαυρες ταινίες